b'\n_START_ARTICLE_\nMercur (element)\n_START_SECTION_\nDescoperire\n_START_PARAGRAPH_\nCinabrul, principalul minereu compus din sulfur\xc4\x83 de mercur, a fost probabil utilizat ca \xc8\x99i pigment \xc3\xaenc\xc4\x83 din vremurile preistorice.  \xc3\x8en urm\xc4\x83 cu 20.000 de ani, acesta (numit vermilion) a fost utilizat de c\xc4\x83tre locuitorii pe\xc8\x99terilor din Spania \xc8\x99i Fran\xc8\x9ba._NEWLINE_Extragerea mercurului din cinabru a fost men\xc8\x9bionat\xc4\x83 pentru prima dat\xc4\x83 de c\xc4\x83tre filosoful grec Aristotel, \xc3\xaen secolul al IV-lea, de unde provine \xc8\x99i denumirea sa elen\xc4\x83, hydrargyros. Pliniu afirma despre mercur:_NEWLINE_\xe2\x80\x9eAc\xc8\x9bioneaz\xc4\x83 ca o otrav\xc4\x83 asupra tuturor lucrurilor, \xc8\x99i g\xc4\x83ure\xc8\x99te urnele, \xc8\x9b\xc3\xa2\xc8\x99nind din acestea datorit\xc4\x83 propriet\xc4\x83\xc8\x9bilor sale maligne. Toate substan\xc8\x9bele plutesc pe suprafa\xc8\x9ba argintului viu, cu excep\xc8\x9bia aurului, fiind singura substan\xc8\x9b\xc4\x83 care este atras\xc4\x83 de aceasta. De aici \xc8\x99i excelentul rol de rafinare al aurului, datorit\xc4\x83 abilit\xc4\x83\xc8\x9bii u\xc8\x99oare de respingere a impurit\xc4\x83\xc8\x9bilor \xc3\xaen momentul c\xc3\xa2nd se afl\xc4\x83 \xc3\xaentr-un vas p\xc4\x83m\xc3\xa2ntiu cu aur. Odat\xc4\x83 ce aceste superfluit\xc4\x83\xc8\x9bi sunt expulzate, nu r\xc4\x83m\xc3\xa2ne nimic de f\xc4\x83cut dec\xc3\xa2t s\xc4\x83 fie separat de aur.\xe2\x80\x9d_NEWLINE_ Elementul a fost numit dup\xc4\x83 zeul roman Mercur, cunoscut pentru viteza \xc8\x99i mobilitatea sa. Totodat\xc4\x83, semnul astrologic al planetei a devenit unul din simbolurile din alchimie ale acestui metal. Mercurul este singurul metal al c\xc4\x83rui nume este comun cu cel planetar-alchimic._NEWLINE_Mercurul este un element care este \xc3\xaent\xc3\xa2lnit \xc3\xaen scoar\xc8\x9ba terestr\xc4\x83. A fost cunoscut \xc3\xaenc\xc4\x83 din perioada vechilor greci, romani, chinezi \xc8\x99i hindu\xc8\x99i. \xc3\x8en China Antic\xc4\x83, morm\xc3\xa2ntul \xc3\x8emp\xc4\x83ratului Shi Huangdi, mort \xc3\xaen anul 210 \xc3\xae.Hr., a con\xc8\x9binut o hart\xc4\x83 \xc3\xaen relief a Chinei \xc3\xaen care r\xc3\xa2urile \xc8\x99i oceanele erau reprezentate de mercur. Chinezii considerau c\xc4\x83 medicamentele pe baz\xc4\x83 de mercur sau cinabru pot prelungi via\xc8\x9ba, probabil datorit\xc4\x83 propriet\xc4\x83\xc8\x9bilor acestora de conservare. Cu toate acestea, c\xc3\xa2\xc8\x9biva \xc3\xaemp\xc4\x83ra\xc8\x9bi, printre care \xc8\x99i Huangdi, au decedat din cauza otr\xc4\x83virii cu mercur, \xc3\xaen \xc3\xaencerc\xc4\x83rile lor de a fi nemuritori. \xc3\x8en urma cu 4000 de ani, femeile din China utilizau mercurul ca \xc8\x99i metod\xc4\x83 contraceptiv\xc4\x83 cu administrare pe cale oral\xc4\x83._NEWLINE_Urme de mercur au fost descoperite \xc8\x99i \xc3\xaen morminte egiptene vechi de 3500 ani. Arheologul Heinrich Schliemann a descoperit o urn\xc4\x83 de m\xc4\x83rime mic\xc4\x83 plin\xc4\x83 cu mercur \xc3\xaentr-un morm\xc3\xa2nt din Kurna, Egipt, dat\xc3\xa2nd din anii 1600-1700 \xc3\xae.Hr._NEWLINE_Cea mai timpurie descriere a amalgam\xc4\x83rii aurului a fost f\xc4\x83cut\xc4\x83 de c\xc4\x83tre Abu Rayhan al-Biruni, cercet\xc4\x83tor persan al secolului al XI-lea, autor al unor texte alocate mineralogiei, pietrelor pre\xc8\x9bioase \xc8\x99i metalelor. Conform acestuia, aurul era procesat din minereu prin zdrobire, apoi minereul era sp\xc4\x83lat \xc8\x99i se ad\xc4\x83uga mercurul. Aurul era de asemenea recuperat din Sindh, depozit\xc3\xa2nd mercur \xc3\xaen mici ad\xc3\xa2ncituri s\xc4\x83pate \xc3\xaen albia r\xc3\xa2ului. Sedimentele aurifere erau sp\xc4\x83late peste b\xc4\x83l\xc8\x9bile mercurice, form\xc3\xa2ndu-se amalgamul aurului cu mercur. \xc3\x8en ambele cazuri, amalgamul era recuperat \xc8\x99i filtrat prin piele pentru separarea celor dou\xc4\x83 elemente, iar ca pas final, amalgamul era ars pentru a se volatiliza mercurul \xc8\x99i pentru a purifica aurul._NEWLINE_A fost cunoscut \xc8\x99i \xc3\xaen r\xc3\xa2ndul alchimi\xc8\x99tilor \xc3\xaen timpul Evului Mediu. Ace\xc8\x99tia considerau c\xc4\x83 mercurul, sulful \xc8\x99i sarea sunt principalele elemente care constituie P\xc4\x83m\xc3\xa2ntul. Cuv\xc3\xa2ntul hindus pentru alchimie, rasasiddhi, \xc3\xaenseamn\xc4\x83 cunoa\xc8\x99terea mercurului. \xc3\x8en acea perioad\xc4\x83, \xc8\x99apte metale erau cunoscute: mercurul, aurul, argintul, cuprul, staniul (cositorul), plumbul \xc8\x99i fierul; alchimi\xc8\x99tii credeau c\xc4\x83 \xc3\xaen urma unui amestec corect al ingredientelor, mercurul poate fi transmutat \xc3\xaen aur._NEWLINE_\xc3\x8encep\xc3\xa2nd cu secolul al XVI-lea, cuno\xc8\x99tin\xc8\x9bele despre mercur au \xc3\xaenceput s\xc4\x83 se dezvolte mai mult. Astfel, \xc3\xaen anul 1556, Agricola a detaliat modul de utilizare al mercurului \xc8\x99i a analizat efectele inh\xc4\x83larii vaporilor acestuia asupra s\xc4\x83n\xc4\x83t\xc4\x83\xc8\x9bii umane. Datorit\xc4\x83 scrierilor lui Paracelsus, mercurul devenise, al\xc4\x83turi de stibiu, un element utilizat \xc3\xaen tratamentele pentru boli venerice.\n_START_SECTION_\nStructura atomic\xc4\x83\n_START_PARAGRAPH_\nStructura atomului de mercur este determinat\xc4\x83 de num\xc4\x83rul nucleonilor din nucleul atomic; mercurul prezint\xc4\x83 80 de protoni \xc8\x99i 121 de neutroni. Raza atomic\xc4\x83 medie este de 0,155\xc2\xa0nm, raza ionic\xc4\x83 este de 0,112\xc2\xa0nm, iar raza covalent\xc4\x83 este de 0,149\xc2\xa0nm. Structura cristalin\xc4\x83 a mercurului este romboedric\xc4\x83, iar fiecare atom de mercur este \xc3\xaenconjurat de al\xc8\x9bi 6 atomi \xc3\xaenvecina\xc8\x9bi la o distan\xc8\x9b\xc4\x83 de 0,300\xc2\xa0nm \xc8\x99i al\xc8\x9bi \xc8\x99ase atomi la o distan\xc8\x9b\xc4\x83 de 0,347\xc2\xa0nm._NEWLINE_Configura\xc8\x9bia electronic\xc4\x83 a atomului de mercur este 1s\xc2\xb2 2s\xc2\xb2 2p\xe2\x81\xb6 3s\xc2\xb2 3p\xe2\x81\xb6 3d\xc2\xb9\xe2\x81\xb0 4s\xc2\xb2 4p\xe2\x81\xb6 4f\xc2\xb9\xe2\x81\xb4 4d\xc2\xb9\xe2\x81\xb0 5s\xc2\xb2 5p\xe2\x81\xb6 5d\xc2\xb9\xe2\x81\xb0 6s\xc2\xb2.\n_START_SECTION_\nIzotopii\n_START_PARAGRAPH_\nMercurul prezint\xc4\x83 \xc8\x99apte izotopi stabili, cel mai abundent fiind \xc2\xb2\xe2\x81\xb0\xc2\xb2Hg (29,80%). Radioizotopii cei mai longevivi sunt \xc2\xb9\xe2\x81\xb9\xe2\x81\xb4Hg cu un timp de \xc3\xaenjum\xc4\x83t\xc4\x83\xc8\x9bire de 520 ani \xc8\x99i \xc2\xb2\xe2\x81\xb0\xc2\xb3Hg cu un timp de \xc3\xaenjum\xc4\x83t\xc4\x83\xc8\x9bire de 46.612 zile. Radioizotopii r\xc4\x83ma\xc8\x99i au timpul de \xc3\xaenjum\xc4\x83t\xc4\x83\xc8\x9bire mai mic de o zi._NEWLINE_Cu toate c\xc4\x83 izotopii mercurului sunt caracteriza\xc8\x9bi de propriet\xc4\x83\xc8\x9bi chimice similare, datorit\xc4\x83 maselor diferite, reac\xc8\x9biile acestora difer\xc4\x83 relativ pu\xc8\x9bin. Izotopii mai u\xc8\x99ori reac\xc8\x9bioneaz\xc4\x83 mai rapid dec\xc3\xa2t cei grei, cauz\xc3\xa2nd prin aceasta \xc3\xaembog\xc4\x83\xc8\x9birea produ\xc8\x99ilor de reac\xc8\x9bie \xc3\xaen reac\xc8\x9biile ireversibile._NEWLINE_\xc3\x8en general, procesele fizice precum evaporarea, condensarea \xc8\x99i difuzia ionilor sau moleculelor datorit\xc4\x83 concentra\xc8\x9biei sau temperaturii cauzeaz\xc4\x83 frac\xc8\x9bionarea izotopic\xc4\x83 \xc3\xaen izotopi stabili; izotopii u\xc8\x99ori se evapor\xc4\x83 \xc8\x99i permit ca difuzia s\xc4\x83 fie mai rapid\xc4\x83, iar cei grei se condenseaz\xc4\x83.\n_START_SECTION_\nSurse naturale\n_START_PARAGRAPH_\nLa nivel mondial, cantitatea total\xc4\x83 de mercur este estimat\xc4\x83 a fi de 334,17 miliarde tone metrice; aproape \xc3\xaentreaga cantitate este reg\xc4\x83sit\xc4\x83 \xc3\xaen sedimentele oceanice (98,75%) \xc8\x99i \xc3\xaen apele oceanice (1.24%), iar restul este con\xc8\x9binut \xc3\xaen sol. Sursele naturale de mercur permit p\xc4\x83trunderea acestuia \xc3\xaen biosfer\xc4\x83 ca \xc8\x99i gaz, atunci c\xc3\xa2nd exista activitate vulcanic\xc4\x83 terestr\xc4\x83 \xc8\x99i oceanic\xc4\x83, \xc3\xaen solu\xc8\x9bii sau \xc3\xaen minereuri. Procesele naturale prin care mercurul este emis \xc3\xaen atmosfer\xc4\x83 mai pot cuprinde volatilizarea mercurului \xc3\xaen mediile marine \xc8\x99i acvatice \xc8\x99i volatilizarea provenit\xc4\x83 din vegeta\xc8\x9bie._NEWLINE_Ciclul global al mercurului implic\xc4\x83 degajarea acestuia din scoar\xc8\x9ba terestr\xc4\x83, transportul aerian al vaporilor de mercur \xc8\x99i depozitarea acestuia \xc3\xaen sol \xc8\x99i ape; cantitatea de mercur care poate p\xc4\x83trunde anual \xc3\xaen atmosfer\xc4\x83 este \xc3\xaen medie de 30.000 tone._NEWLINE_\xc3\x8en mod natural, este \xc3\xaent\xc3\xa2lnit ca cinabru (HgS), tiemanit (HgSe), coloradoit (HgTe), coccinit (Hg\xe2\x82\x82I\xe2\x82\x82), \xc8\x99i livingstonit (Hg[Sb\xe2\x82\x84S\xe2\x82\x87]), iar principalele depozite europene sunt \xc3\xaen Almaden (Spania), Idrija (Slovenia nord-vestic\xc4\x83), regiunea Rhein-Pfalz din Germania \xc8\x99i Muntele Amiata \xc3\xaen Toscana (Italia)._NEWLINE_H. T. Shacklette a determinat con\xc8\x9binutul caracteristic de mercur al plantelor care cresc \xc3\xaen medii ce con\xc8\x9bin nivele normale \xc8\x99i ridicate de mercur. Acesta a ajuns la concluzia c\xc4\x83 \xc3\xaen mediile cu con\xc8\x9binut normal de mercur, plantele con\xc8\x9bin 500 ppb (p\xc4\x83r\xc8\x9bi per miliard) \xc3\xaen \xc8\x9besuturile lor uscate, pe c\xc3\xa2nd cele crescute \xc3\xaen solul unde exist\xc4\x83 depozite purt\xc4\x83toare de mercur atingun nivel \xc3\xaentre 500-3500 ppb. Cantitatea mult mai mare de mercur poate fi \xc3\xaent\xc3\xa2lnit\xc4\x83 ca \xc8\x99i pelicul\xc4\x83 rezidual\xc4\x83, sau ca \xc8\x99i depozit \xc3\xaen \xc8\x9besuturi datorit\xc4\x83 aplic\xc4\x83rii compu\xc8\x99ilor mercurici, ori din cauza contamin\xc4\x83rilor \xc3\xaen urma devers\xc4\x83rii.\n_START_SECTION_\nCircuitul mercurului \xc3\xaen natur\xc4\x83\n_START_PARAGRAPH_\nFluxul mercuric din atmosfer\xc4\x83 c\xc4\x83tre sol sau ape este sus\xc8\x9binut de circuitul global natural, circuitul global perturbat de activit\xc4\x83\xc8\x9bile umane, sursele regionale \xc8\x99i locale. Circuitul global al mercurului, precum \xc8\x99i impactul surselor antropogenice sunt mai dificile de \xc3\xaen\xc8\x9beles datorit\xc4\x83 naturii specifice a emisiilor \xc8\x99i a proceselor de depozitare._NEWLINE_Fiind un element chimic \xc3\xaent\xc3\xa2lnit \xc3\xaen mod natural \xc3\xaen mediu, este prezent \xc3\xaen biotop; distribu\xc8\x9bia global\xc4\x83 a mercurului este estimat\xc4\x83 a fi \xc3\xaen sedimentele oceanice, ce con\xc8\x9bin aproximativ 10\xc2\xb9\xe2\x81\xb7 g de mercur, \xc3\xaen principal sub forma cinabrului, apele oceanice 10\xc2\xb9\xc2\xb3g, sedimentele din sol \xc8\x99i apele proaspete 10\xc2\xb9\xc2\xb3 g, biosfer\xc4\x83 10\xc2\xb9\xc2\xb9g, atmosfer\xc4\x83 10\xe2\x81\xb8g \xc8\x99i apele proaspete 10\xe2\x81\xb7g._NEWLINE_O mai buna \xc3\xaen\xc8\x9belegere a contribu\xc8\x9biei surselor antropogenice privind eliberarea mercurului \xc3\xaen natur\xc4\x83 este limitat\xc4\x83 de incertitudinile substan\xc8\x9biale privind emisiile naturale, precum \xc8\x99i cantitatea \xc8\x99i sursa primar\xc4\x83 de mercur ce e reemis\xc4\x83 c\xc4\x83tre atmosfer\xc4\x83 de c\xc4\x83tre soluri \xc8\x99i ape. Estim\xc4\x83rile din 1994 indic\xc4\x83 faptul c\xc4\x83 aproximativ 200.000 tone de mercur au fost emise \xc3\xaen atmosfer\xc4\x83 din 1890, aproximativ 95% fiind localizat \xc3\xaen soluri, 3% \xc3\xaen oceane \xc8\x99i 2\xc2\xa0% \xc3\xaen atmosfer\xc4\x83.\n_START_SECTION_\nFizice\n_START_PARAGRAPH_\nMercurul este singurul metal care este \xc3\xaent\xc3\xa2lnit \xc3\xaen starea de agregare lichid\xc4\x83 \xc3\xaen condi\xc8\x9bii standard de temperatur\xc4\x83 \xc8\x99i presiune; este un metal non-combustibil, greu, de culoare argintie, care se va contracta sau \xc3\xae\xc8\x99i va m\xc4\x83ri volumul odat\xc4\x83 cu cre\xc8\x99terea temperaturii, f\xc4\x83c\xc3\xa2ndu-l un material ideal pentru termometre. Comparativ cu alte metale, este un slab conductor termic \xc8\x99i un u\xc8\x99or conductor de electricitate._NEWLINE_Este u\xc8\x99or volatil, eliber\xc3\xa2nd vapori toxici dac\xc4\x83 este \xc3\xaenc\xc4\x83lzit, iar vaporii acestuia (de\xc8\x99i incolori) pot fi recunoscu\xc8\x9bi dup\xc4\x83 culoarea lor albastru-violacee \xc3\xaen momentul c\xc3\xa2nd electricitatea este prezent\xc4\x83. Prezint\xc4\x83 un punct unic de topire, -38,83\xc2\xa0\xc2\xb0C, un punct de fierbere de 356,73\xc2\xa0\xc2\xb0C, \xc8\x99i are o densitate de 13.5336 g/cm\xc2\xb3. La \xc3\xaenc\xc4\x83lzire, metalul se dilat\xc4\x83 \xc3\xaen mod uniform, fierb\xc3\xa2nd la temperatura de 357,01\xc2\xa0\xc2\xb0C \xc8\x99i vaporiz\xc3\xa2ndu-se la 360\xc2\xa0\xc2\xb0C. Mercurul prezint\xc4\x83 solubilitate mare._NEWLINE_Sublimatul coroziv de mercur este o sare neutr\xc4\x83, format\xc4\x83 prin uniunea acidului unei s\xc4\x83ri comune \xc8\x99i mercur \xc8\x99i care con\xc8\x9bine o cantitate de acid destul de abundent\xc4\x83 pentru a putea dizolva noua cantitate de mercur, din moment ce patru p\xc4\x83r\xc8\x9bi din sublimat pot dizolva mai mult de trei p\xc4\x83r\xc8\x9bi de mercur proasp\xc4\x83t. Dac\xc4\x83 este privat de acidul con\xc8\x9binut, mai este cunoscut \xc8\x99i sub numele de mercur dulce (mercure doux), \xc8\x99i se prezint\xc4\x83 \xc3\xaentr-o stare perfect\xc4\x83 de sare neutr\xc4\x83; prezint\xc4\x83 mai pu\xc8\x9bin acid dec\xc3\xa2t s-ar putea s\xc4\x83 con\xc8\x9bin\xc4\x83, \xc3\xaen timp ce sublimatul coroziv de mercur reprezint\xc4\x83 excesul de acid al s\xc4\x83rii comune).\n_START_SECTION_\nFiziologia uman\xc4\x83\n_START_PARAGRAPH_\nCu toate c\xc4\x83 este prezent \xc3\xaen construc\xc8\x9bia tuturor organismelor vii, datorit\xc4\x83 volatilit\xc4\x83\xc8\x9bii sale ce \xc3\xaei permite infiltrarea \xc3\xaen acestea, mercurul nu prezint\xc4\x83 nici un rol biologic. Cantitatea ingerat\xc4\x83 este de 3 micrograme pe zi \xc3\xaen r\xc3\xa2ndul adul\xc8\x9bilor, iar \xc3\xaen cazul copiilor este de 1 microgram/zi. Solurile utilizate \xc3\xaen agricultur\xc4\x83 pot con\xc8\x9bine 0,2 ppm de mercur, p\xc4\x83trunz\xc3\xa2nd \xc3\xaen alimente precum morcovii, cartofii \xc8\x99i ciupercile, acestea din urm\xc4\x83 con\xc8\x9bin\xc3\xa2nd p\xc3\xa2n\xc4\x83 la 1 ppm sau mai mult.\n_START_SECTION_\nAplica\xc8\x9bii\n_START_PARAGRAPH_\nMercurul este \xc3\xaentrebuin\xc8\x9bat \xc3\xaen unele celule de electroliz\xc4\x83 drept catod de mercur, la extragerea aurului \xc8\x99i argintului, \xc3\xaen diferite instrumente \xc8\x99i aparate de precizie ca: termometre, barometre, manometre, densiometre, pompe de vid \xc3\xaenaintat, etc., la prepararea unor alifii medicinale, la prepararea fulminatului de mercur, a cinabrului, \xc3\xaen l\xc4\x83mpile redresoare de curent alternativ, \xc3\xaen l\xc4\x83mpile pentru raze ultraviolete, la prepararea de amalgame.\n_START_SECTION_\nTermometrul\n_START_PARAGRAPH_\n\xc3\x8en 1694, Carlo Renaldini a fost primul care a sugerat s\xc4\x83 se ia \xc3\xaen considerare punctele de fierbere \xc8\x99i \xc3\xaenghe\xc8\x9b ale apei ca \xc8\x99i coordonate fixe pentru termometre. Termometrul cu mercur a fost inventat de fizicianul \xc8\x99i inginerul german Daniel Gabriel Fahrenheit; dup\xc4\x83 ce a fost trimis la Amsterdam \xc3\xaen 1714 (fiind plasat \xc3\xaentr-un orfelinat dup\xc4\x83 moartea p\xc4\x83rin\xc8\x9bilor s\xc4\x83i), Fahrenheit va \xc3\xaent\xc3\xa2lni un termometru florentin (inventat \xc3\xaen Italia \xc3\xaen 1654 de c\xc4\x83tre Arhiducele Ferdinand al II-lea al Toscanei, membru al familiei de Medici). Din nefericire, termometrele florentine (precum \xc8\x99i alte termometre ale epocii respective) nu erau la fel de exacte, iar reperele de temperatur\xc4\x83 erau ziua cu cea mai sc\xc4\x83zut\xc4\x83 temperatur\xc4\x83 din an \xc8\x99i ziua cu cea mai \xc3\xaenalt\xc4\x83 temperatur\xc4\x83. Deoarece exist\xc4\x83 fluctua\xc8\x9bii ale temperaturii \xc3\xaen mod natural \xc3\xaen decursul anilor, nu existau 2 termometre care s\xc4\x83 indice aceea\xc8\x99i temperatur\xc4\x83._NEWLINE_Devine interesat de mecanismul de func\xc8\x9bionare al termometrelor florentine \xc8\x99i \xc3\xaencepe fabricarea termometrelor pentru a se \xc3\xaentretine; cu toate acestea, stabilirea unor puncte fixe de temperatur\xc4\x83 pe un termometru era o sarcina dificil\xc4\x83 datorita diverselor materiale utilizate pentru aceste m\xc4\x83sur\xc4\x83tori. Timp de c\xc3\xa2\xc8\x9biva ani, Fahrenheit va \xc3\xaencerca s\xc4\x83 perfec\xc8\x9bioneze modul de m\xc4\x83surare al temperaturii, reu\xc8\x99ind s\xc4\x83 inventeze un termometru pe baz\xc4\x83 de alcool \xc3\xaen 1709 \xc8\x99i, ulterior, un termometru pe baz\xc4\x83 de mercur \xc3\xaen 1714._NEWLINE_Temperatura a fost de asemenea determinat\xc4\x83 de catre astronomul suedez Anders Celsius, care stabilise scara Celsius, descris\xc4\x83 \xc3\xaen lucrarea sa Observa\xc8\x9bii privind dou\xc4\x83 grade persistente la un termometru, publicat\xc4\x83 \xc3\xaen 1742. Stabilind dou\xc4\x83 puncte fixe (temperatura de topire a ghe\xc8\x9bii \xc8\x99i temperatura de fierbere a apei), a descoperit un punct similar la fierberea apei (punctul de evaporare al apei), de\xc8\x99i c\xc3\xa2nd aceast\xc4\x83 determinare se face cu o precizie ridicat\xc4\x83 se observ\xc4\x83 o varia\xc8\x9bie a acestui punct \xc3\xaen func\xc8\x9bie de presiunea atmosferic\xc4\x83. \xc3\x8en momentul \xc3\xaen care se \xc3\xaendep\xc4\x83rta termometrul de vapori, nivelul mercurului cre\xc8\x99tea pu\xc8\x9bin. Acest fenomen se poate explica prin r\xc4\x83cirea \xc8\x99i contractarea rapid\xc4\x83 a sticlei, iar Celsius sus\xc8\x9binea c\xc4\x83 nivelul coloanei de mercur la fierberea apei este propor\xc8\x9bional cu \xc3\xaen\xc4\x83l\xc8\x9bimea barometrului. C\xc3\xa2nd Celsius a decis s\xc4\x83 foloseasc\xc4\x83 propria scar\xc4\x83 de temperatur\xc4\x83, el a ales punctul de fierbere al apei pure la 0\xc2\xa0\xc2\xb0C \xc8\x99i punctul de topire al ghe\xc8\x9bii la 100\xc2\xa0\xc2\xb0C, invers dec\xc3\xa2t le alegem ast\xc4\x83zi. Un an mai t\xc3\xa2rziu fizicianul francez Jean-Pierre Cristin a propus versiunea inversat\xc4\x83 a sc\xc4\x83rii, cu punctul de \xc3\xaenghe\xc8\x9b la 0\xc2\xa0\xc2\xb0C \xc8\x99i punctul de fierbere la 100\xc2\xa0\xc2\xb0C, denumind-o scar\xc4\x83 centigrad\xc4\x83._NEWLINE_Termometrele cu mercur au fost utilizate de decenii, fiind utilizate \xc3\xaen cadrul centrelor medicale, dar \xc8\x99i cu uz casnic. Cu toate acestea, toxicitatea mercurului \xc3\xaen cazul \xc3\xaen care termometrul se sparge a f\xc4\x83cut ca mercurul s\xc4\x83 fie \xc3\xaenlocuit de alcool sau produ\xc8\x99i distila\xc8\x9bi ai petrolului, precum si termometre pe baza de aliaje de galinstan. Termometrele cu mercur sunt folosite ocazional \xc3\xaen domeniul medical fiind mai exacte dec\xc3\xa2t cele cu alcool, iar aplica\xc8\x9biile sale \xc8\x99tiin\xc8\x9bifice \xc3\xaenc\xc4\x83 \xc3\xaei permite utilizarea. Cu toate acestea, p\xc3\xa2n\xc4\x83 \xc3\xaen anul 2020 se dore\xc8\x99te eliminarea mercurului din dispozitivele medicale sau casnice care au \xc3\xaen compozi\xc8\x9bie acest metal, conform Organiza\xc8\x9biei Mondiale a S\xc4\x83n\xc4\x83t\xc4\x83\xc8\x9bii.\n_START_SECTION_\n\xc3\x8en medicin\xc4\x83\n_START_PARAGRAPH_\nCompu\xc8\x99ii mercurici au fost utiliza\xc8\x9bi \xc3\xaen tratamentele dermatologice; un produs numit Apa lui Soliman, \xc3\xaentrebuin\xc8\x9bat\xc4\x83 \xc3\xaen eliminarea pistruilor \xc8\x99i a negilor, era constituit\xc4\x83 din mercur, iar utilizatorii acestui produs \xc3\xae\xc8\x99i distrugeau pielea, \xc3\xae\xc8\x99i diminuau gingiile (parodontoz\xc4\x83), \xc8\x99i provocau c\xc4\x83derea din\xc8\x9bilor._NEWLINE_Mercurul a fost utilizat \xc3\xaen scop terapeutic datorit\xc4\x83 efectelor sale anti-sifilitice \xc8\x99i anti-inflamatoare. Ca \xc8\x99i agent anti-sifilitic este binecunoscut din punct de vedere istoric, fiind observat\xc4\x83 rata sc\xc4\x83zuta a infec\xc8\x9biilor cu sifilis \xc8\x99i uzul din ce \xc3\xaen ce mai diminuat al mercurului \xc3\xaen acest scop. Dietilmercurul a fost utilizat \xc3\xaen tratarea sifilisului \xc3\xaen 1887 sub forma injectabil\xc4\x83, \xc3\xaens\xc4\x83 ac\xc8\x9biunea sa asupra SNC a determinat stoparea acestor tratamente. \xc3\x8en jurul anului 1913, au fost folosite diuretice pe baza de compu\xc8\x99i organici ai mercurului, care au fost eliberate pe pia\xc8\x9b\xc4\x83 mai mult de 30 de ani._NEWLINE_Mercurul este de asemenea utilizat \xc3\xaen cadrul lucr\xc4\x83rilor dentare (plombe \xc3\xaen special), \xc3\xaen unele antiseptice sau \xc3\xaen substan\xc8\x9bele conservante din vaccine. Stomatologia folose\xc8\x99te mai mult de 100 tone de mercur \xc3\xaen fiecare an \xc3\xaen cadrul restaur\xc4\x83rilor dentare; personalul stomatologic este expus acestui metal prin contactul sau manipularea metalului, precum \xc8\x99i inhalarea \xc8\x99i aspirarea vaporilor mercurici. Cel pu\xc8\x9bin 10% din cabinetele stomatologice din SUA au un con\xc8\x9binut mercuric \xc3\xaen atmosfer\xc4\x83 de 0,05\xc2\xa0mg per m\xc2\xb3. \xc3\x8en 2008, Danemarca a interzis amalgamul dentar din mercur, cu excep\xc8\x9bia plombelor de suprafa\xc8\x9b\xc4\x83 pentru molarii mastican\xc8\x9bi \xc3\xaen denti\xc8\x9bia permanent\xc4\x83 (adult\xc4\x83)._NEWLINE_Mercurul este \xc3\xaentrebuin\xc8\x9bat pe scar\xc4\x83 larg\xc4\x83 \xc3\xaen fabricarea rimelului (thiomersal), pentru a prelungi termentul de expirare, av\xc3\xa2nd efect anti-bacterian. \xc3\x8en anul 2008, Minnesota a devenit primul stat american care a interzis orice produs care con\xc8\x9binea mercur._NEWLINE_Clorura de mercur era utilizat\xc4\x83 \xc3\xaen dezinfectarea scutecelor p\xc3\xa2n\xc4\x83 \xc3\xaen anii 1950, c\xc3\xa2nd s-a descoperit c\xc4\x83 provoac\xc4\x83 acrodinie la copii sensibili._NEWLINE_Mercurocromul a fost utilizat \xc3\xaen tratarea t\xc4\x83ieturilor minore \xc3\xaen SUA p\xc3\xa2n\xc4\x83 \xc3\xaen 1998, c\xc3\xa2nd FDA a declarat c\xc4\x83 \xe2\x80\x9enu este recunoscut ca fiind sigur \xc8\x99i eficient\xe2\x80\x9d. Totodat\xc4\x83, ace\xc8\x99ti compu\xc8\x99i sunt utiliza\xc8\x9bi ca \xc8\x99i conservan\xc8\x9bi \xc3\xaen unele pic\xc4\x83turi oftalmice, spray-uri nazale \xc8\x99i solu\xc8\x9bii pentru lentilele de contact.\n_START_SECTION_\nExplozibili\n_START_PARAGRAPH_\nFulminatul de mercur(II), sau Hg(CNO)\xe2\x82\x82, este un exploziv primar ce a fost descoperit \xc3\xaen anul 1823, iar cea mai important\xc4\x83 proprietate a acestei substan\xc8\x9be este cea de detonare facil\xc4\x83. Este sensibil\xc4\x83 la impact, lumin\xc4\x83 solar\xc4\x83 \xc8\x99i fric\xc8\x9biune, iar detonarea se face prin sc\xc3\xa2ntei \xc8\x99i flame. Aceast\xc4\x83 sensibilitate termic\xc4\x83 \xc8\x99i cinetic\xc4\x83 este atribuit\xc4\x83 \xc8\x99i trinitrotoluenului. \xc3\x8en urma deton\xc4\x83rii, se elibereaz\xc4\x83 monoxid de carbon, azot \xc8\x99i mercur._NEWLINE_Fulminatul de mercur este un material superior cloratului de potasiu datorit\xc4\x83 propriet\xc4\x83\xc8\x9bii sale non-corozive, \xc3\xaens\xc4\x83 de asemenea se ia \xc3\xaen considerare \xc8\x99i faptul c\xc4\x83 aceast\xc4\x83 calitate se diminueaz\xc4\x83 odat\xc4\x83 cu trecerea timpului. Astazi, fulminatul de mercur a fost \xc3\xaenlocuit de substan\xc8\x9be chimice mult mai eficiente, care sunt non-corozive, mai pu\xc8\x9bin toxice si mult mai stabile, precum azida de plumb, stifnatul de plumb \xc8\x99i derivate din tetrazen._NEWLINE_Preparerea fulminatului de mercur se face prin dizolvarea mercurului \xc3\xaen acic azotic, peste care se adaug\xc4\x83 etanol. A fost pentru prima dat\xc4\x83 preparat de c\xc4\x83tre Edward Charles Howard \xc3\xaen 1800. Structura sa cristalin\xc4\x83 a fost determinat\xc4\x83 abia \xc3\xaen 2007._NEWLINE_Azida de mercur formeaz\xc4\x83 o pudr\xc4\x83 alb\xc8\x99, insolubil\xc4\x83 \xc3\xaen ap\xc4\x83 rece, \xc3\xaens\xc4\x83 relativ solubil\xc4\x83 \xc3\xaen ap\xc4\x83 cald\xc4\x83. \xc3\x8enc\xc4\x83lzirea treptat\xc4\x83 la 212\xc2\xa0\xc2\xb0C conduce la efervescen\xc8\x9ba ei, iar la \xc3\xaenc\xc4\x83lzire rapid\xc4\x83 sau la temperaturi de 300\xc2\xa0\xc2\xb0C sarea este detonat\xc4\x83.\n_START_SECTION_\nL\xc4\x83mpi\n_START_PARAGRAPH_\nMercurul poate fi utilizat ca \xc8\x99i component al l\xc4\x83mpilor fluorescente, acestea con\xc8\x9bin\xc3\xa2nd p\xc3\xa2n\xc4\x83 la 1,4\xc2\xa0mg de mercur. L\xc4\x83mpile fluorescente lineare con\xc8\x9bin \xc3\xaentre 1,4\xe2\x80\x9360\xc2\xa0mg de mercur._NEWLINE_L\xc4\x83mpile mercurice pot fi de 2 tipuri: l\xc4\x83mpi cu mercur lichid \xc8\x99i l\xc4\x83mpi cu amalgam. L\xc4\x83mpile cu mercur lichid con\xc8\x9bin metalul introdus printr-un proces de vidare, fiind apoi evaporat \xc3\xaen timp ce se produce o desc\xc4\x83rcare electric\xc4\x83. \xc3\x8en cazul l\xc4\x83mpilor cu amalgam, acestea devin mai acceptate datorit\xc4\x83 produc\xc8\x9biei \xc8\x99i exploat\xc4\x83rii acestora privind presiunea vaporilor mercurici asupra amalgamului comparativ cu mercurul lichid._NEWLINE_\xc3\x8embun\xc4\x83t\xc4\x83\xc8\x9birea l\xc4\x83mpilor fluorescente \xc3\xaen procesul de fabricare ce presupunea mercurul a reu\xc8\x99it s\xc4\x83 reduc\xc4\x83 cantitatea de mercur con\xc8\x9binut\xc4\x83, reducere realizat\xc4\x83 treptat; acest proces presupunea o capsul\xc4\x83 \xc3\xaenchis\xc4\x83 ce con\xc8\x9binea mercurul \xc3\xaen loc s\xc4\x83 umple lampa \xc3\xaencins\xc4\x83 cu mercur.  Capsula cu mercur era deschis\xc4\x83 \xc3\xaen ultimul pas al procesului de produc\xc8\x9bie, evit\xc3\xa2nd riscul de a elibera mercurul din lamp\xc4\x83 \xc3\xaen mediul \xc3\xaenconjur\xc4\x83tor. \xc3\x8en prezent, lampa fluorescent\xc4\x83 obi\xc8\x99nuit\xc4\x83, de 120\xc2\xa0cm, con\xc8\x9bine cu 75% mai pu\xc8\x9bin mercur dec\xc3\xa2t aceea\xc8\x99i lamp\xc4\x83 construit\xc4\x83 \xc3\xaen anul 1985._NEWLINE_Spectrul luminos al mercurului const\xc4\x83 \xc3\xaen principal \xc3\xaen nuan\xc8\x9be violete \xc8\x99i verzi, iar unele l\xc4\x83mpi cu mercur pot emite \xc8\x99i ultraviolete._NEWLINE_L\xc4\x83mpile mercurice sunt utilizate \xc3\xaen principal \xc3\xaen industrie, agricultur\xc4\x83, medicin\xc4\x83, cercet\xc4\x83ri \xc8\x99tiin\xc8\x9bifice \xc8\x99i \xc3\xaen uzul casnic. Acestea pot fi utilizate \xc8\x99i \xc3\xaen iluminatul stradal \xc8\x99i al spa\xc8\x9biilor publice, duplicarea fotosensibil\xc4\x83 \xc8\x99i iluminarea spa\xc8\x9biilor miniere; prezint\xc4\x83 \xc8\x99i aplica\xc8\x9bii decorative (panouri publicitare), facilit\xc4\x83\xc8\x9bi agriculturale (l\xc4\x83mpi speciale pentru fermele cresc\xc4\x83toare de bovine), electrografie, etc. \xc3\x8en anul 2001, produc\xc4\x83torii americani de l\xc4\x83mpi utilizaser\xc4\x83 9 tone de mercur, cantitate exprimat\xc4\x83 prin reducerea cu 67% a celor 27 tone utilizate \xc3\xaen anul 1990.\n_START_SECTION_\nAmalgamare\n_START_PARAGRAPH_\nUtilizarea mercurului \xc3\xaen industria minier\xc4\x83 a amalgamelor \xc8\x99i concentrarea metalelor pre\xc8\x9bioase dateaz\xc4\x83 din 2700 \xc3\xae.Hr., c\xc3\xa2nd fenicienii \xc8\x99i cartaginezii au adoptat aceast\xc4\x83 metod\xc4\x83 \xc3\xaen Spania. Tehnica s-a r\xc4\x83sp\xc3\xa2ndit datorit\xc4\x83 romanilor \xc3\xaen anul 50, fiind similar\xc4\x83 metodei din zilele noastre. \xc3\x8en 177, romanii au interzis folosirea mercurului \xc3\xaen stare elementar\xc4\x83 pentru extragerea aurului \xc3\xaen Italia, posibil datorit\xc4\x83 ca reac\xc8\x9bie la problemele de s\xc4\x83n\xc4\x83tate cauzate de aceast\xc4\x83 activitate._NEWLINE_Pe teritoriul Americilor, mercurul a fost introdus \xc3\xaen secolul al XVI-lea pentru amalgamarea aurului \xc8\x99i argintului mexican. \xc3\x8en anul 1849, \xc3\xaen timpul Febrei Aurului Californian, mercurul a fost foarte utilizat \xc8\x99i otr\xc4\x83virea cu mercur a fost des \xc3\xaent\xc3\xa2lnit\xc4\x83 printre mineri. \xc3\x8en perioada 1854-1884, minele aurifere din zona Sierrei Nevada au eliberat \xc3\xaentre 1.400-3.600 tone de mercur \xc3\xaen mediu. \xc3\x8en America de Sud, mercurul a fost utilizat intensiv de c\xc4\x83tre colonizatorii spanioli, eliber\xc3\xa2nd aproximativ 200.000 tone metrice de mercur \xc3\xaen mediu \xc3\xaentre 1550 \xc8\x99i 1880 ca \xc8\x99i rezultat direct al acestui proces. \xc3\x8en perioada de v\xc3\xa2rf a febrei aurului din Brazilia anului 1880, mai mult de 6 milioane c\xc4\x83utau aur doar \xc3\xaen regiunea amazonian\xc4\x83.\n_START_SECTION_\nAbsorb\xc8\x9bie\n_START_PARAGRAPH_\nP\xc4\x83trunderea mercurului \xc3\xaen organism se face fie la nivel cutanat, fie prin vaporii inspira\xc8\x9bi, fie prin tractul digestiv \xc3\xaen momentul consumului alimentelor contaminate cu mercur._NEWLINE_Mercurul este un element prea putin absorbit \xc3\xaen contactul cu pielea sau atunci c\xc3\xa2nd este ingerat, fiind periculos datorit\xc4\x83 poten\xc8\x9bialului s\xc4\x83u volatil. Testele efectuate pe subiecte animale au demonstrat c\xc4\x83 mai putin de 0,01% din mercurul ingerat este absorbit intact de-a lungul tractului gastrointestinal, de\xc8\x99i acest lucru nu s-ar aplica celor care sufer\xc4\x83 de ileus. Cazuri ale toxicit\xc4\x83\xc8\x9bii sistemice \xc3\xaen ingestia accidental\xc4\x83 sunt rare, iar \xc3\xaencerc\xc4\x83rile de suicid prin administrarea intravenoas\xc4\x83 a mercurului nu apare \xc3\xaen aceste cazuri. Cu toate c\xc4\x83 studiile nu s-au efectuat din punct de vedere cantitativ, propriet\xc4\x83\xc8\x9bile fizice ale mercurului elementar \xc3\xaei limiteaz\xc4\x83 absorb\xc8\x9bia \xc3\xaen pielea intact\xc4\x83. Mercurul poate fi absorbit dermal, \xc3\xaens\xc4\x83 acest traseu este stabilit a fi de doar 1% prin inhalare._NEWLINE_Aproximativ 80% din vaporii de mercur inhala\xc8\x9bi sunt absorbi\xc8\x9bi prin intermediul sistemului respirator, fiind apoi distribuit prin sistemul circulator \xc3\xaen tot corpul.\n_START_SECTION_\nToxicitate\n_START_PARAGRAPH_\n\xc3\x8en urma unor experimente asupra cloroplastelor, s-a demonstrat c\xc4\x83 ionul metalic induce peroxidarea lipidelor, pierderea pigmen\xc8\x9bilor fotosintetici \xc8\x99i degradeaz\xc4\x83 proteinele; cu toate c\xc4\x83 mercurul \xc3\xaen stare elementara este oxidat rapid \xc3\xaen mercur (II) \xc3\xaen interiorul eritrocitelor (care prezint\xc4\x83 o afinitate mare pentru substan\xc8\x9ba \xc3\xaen cauz\xc4\x83), o mare parte din acest element chimic absorbit pe cale pulmonar\xc4\x83 ajunge la creier \xc8\x99i p\xc4\x83trunde \xc3\xaen acesta \xc3\xaenaintea oxid\xc4\x83rii, datorita liposolubilit\xc4\x83\xc8\x9bii sale. Mercurul inorganic (II) tinde s\xc4\x83 se acumuleze \xc3\xaen rinichi._NEWLINE_Mercurul este un element otr\xc4\x83vitor, care are tendin\xc8\x9ba de acumulare \xc3\xaen corp \xc3\xaen decursul timpului; ac\xc8\x9bioneaz\xc4\x83 ca o neurotoxin\xc4\x83, distrug\xc3\xa2nd \xc8\x9besutul nervos \xc8\x99i cel cerebral._NEWLINE_Intoxica\xc8\x9bia acut\xc4\x83, datorat\xc4\x83 unor concentra\xc8\x9bii mari de mercur, provoac\xc4\x83 o serie de tulbur\xc4\x83ri cognitive, comportamentale, senzoriale \xc8\x99i motorii. Cele mai evidente simptome includ tremurul, labilitatea emo\xc8\x9bional\xc4\x83 (iritabilitate, timiditate excesiv\xc4\x83, pierderea \xc3\xaencrederii de sine \xc8\x99i nervozitate), insomnie, pierderea memoriei, schimb\xc4\x83ri neuromusculare (sl\xc4\x83biciune muscular\xc4\x83, atrofierea mu\xc8\x99chilor \xc8\x99i spasme), dureri de cap, polineuropatie (parestezie, reflexe tendonale hiperactive, reducerea vitezei de conduc\xc8\x9bie a nervilor motorii \xc8\x99i senzitivi), iar func\xc8\x9bia cognitiv\xc4\x83 este deficitar\xc4\x83._NEWLINE_Expunerea cronic\xc4\x83, chiar \xc8\x99i la concentra\xc8\x9bii mici \xc3\xaentre 0,7\xe2\x80\x9342 \xce\xbcg/m\xc2\xb3, au ar\xc4\x83tat ca \xc8\x99i simptome tremurul, cuno\xc8\x99tin\xc8\x9be cognitive slabe \xc8\x99i tulbur\xc4\x83ri ale somnului._NEWLINE_Pe termen scurt sau lung, expunerea la mercur conduce la tremurat, fluctua\xc8\x9bii ale dispozi\xc8\x9biei, pierderea auzului \xc8\x99i orbire, iar factorii ace\xc8\x99tia fac ca \xc8\x99i cea mai mic\xc4\x83 cantitate de mercur s\xc4\x83 fie periculoas\xc4\x83.\n_START_SECTION_\nGrupuri expuse\n_START_PARAGRAPH_\nIntoxicarea cu mercur a fost \xc3\xaent\xc3\xa2lnit\xc4\x83 \xc3\xaen r\xc3\xa2ndul anumitor categorii profesionale, cu predilec\xc8\x9bie \xc3\xaen r\xc3\xa2ndul p\xc4\x83l\xc4\x83rierilor, conduc\xc3\xa2nd la boala numit\xc4\x83 "boala p\xc4\x83l\xc4\x83rierului nebun". \xc3\x8encep\xc3\xa2nd cu secolul al XVII-lea, p\xc4\x83l\xc4\x83rierii europeni foloseau mercurul \xc3\xaen fabricarea p\xc3\xa2slei din blana animalelor. Vaporii mercurici induceau tremurul, iar aceast\xc4\x83 manifestare a fost prezent\xc4\x83 \xc3\xaen r\xc3\xa2ndul p\xc4\x83l\xc4\x83rierilor timp de cel pu\xc8\x9bin 2 secole. Pe la mijlocul secolului al XIX-lea, descoperirile \xc8\x99tiin\xc8\x9bifice au demonstrat leg\xc4\x83tura dintre expunerea la mercur \xc8\x99i tremur. Legisla\xc8\x9bia englez\xc4\x83 a emis legi menite s\xc4\x83 protejeze aceast\xc4\x83 categorie ocupa\xc8\x9bional\xc4\x83, inciden\xc8\x9ba bolii a sc\xc4\x83zut, \xc3\xaens\xc4\x83 aceasta reapare \xc3\xaen r\xc3\xa2ndul muncitorilor din industria aurifer\xc4\x83, care utilizeaz\xc4\x83 mercurul \xc3\xaen extrac\xc8\x9biile de aur.\n_START_SECTION_\nTratamentul intoxica\xc8\x9biilor\n_START_PARAGRAPH_\nCercet\xc4\x83rile efectuate \xc3\xaen scopul trat\xc4\x83rii intoxica\xc8\x9biilor cu mercur sunt limitate. Medicamentele actuale care pot fi utilizate \xc3\xaen cazul intoxica\xc8\x9biilor acute cu mercur sunt chelatorii N-acetyl-D, L-penicilamina (NAP), British Anti-Lewisite (BAL), 2,3-dimercapto-1-acid propanesulfonic (DMPS) \xc8\x99i acidul dimercaptosuccinic (DMSA). \xc3\x8en cadrul unui studiu restr\xc3\xa2ns de includea 11 muncitori expu\xc8\x99i la mercur elementar, ace\xc8\x99tia au fost  trata\xc8\x9bi cu DMSA \xc8\x99i NAP. Terapia pe baza de chelatori a rezultate \xc3\xaen mobilizarea unei frac\xc8\x9biuni minuscule al totalului mercur estimat a fi prezent \xc3\xaen organism. DMSA a fost de asemenea utilizat \xc3\xaen accentuarea elimin\xc4\x83rii mercurului \xc3\xaentr-un grad mai mare dec\xc3\xa2t NAP.\n_START_SECTION_\nReducerea riscurilor\n_START_PARAGRAPH_\n\xc3\x8en cazul devers\xc4\x83rilor care includ mercurul (precum \xc3\xaen cazul termometrelor cu con\xc8\x9binut mercuric sau al becurilor fluorescente), sunt \xc3\xaentrebuin\xc8\x9bate anumite tehnici de \xc3\xaendep\xc4\x83rtare al metalului pentru a evita expunerea \xc8\x99i captarea acestuia. Procedural, pic\xc4\x83turile de mercur trebuie s\xc4\x83 fie unite pe o suprafa\xc8\x9b\xc4\x83 neted\xc4\x83 pentru a fi indepartate cu o pipet\xc4\x83 sau trebuie direc\xc8\x9bionat intr-un recipient. Aspiratoarele si m\xc4\x83turile cauzeaza dispersarea mercurului \xc3\xaentr-un grad mai mare, nefiind indicat\xc4\x83 utilizarea acestora. Ulterior, o pulbere fin\xc4\x83 de sulf, zinc sau orice alta combina\xc8\x9bie care formeaz\xc4\x83 un amalgam cu mercurul la temperaturi obi\xc8\x99nuite pot fi folosite pentru a asigura \xc3\xaendep\xc4\x83rtarea acestuia. Materialele cu suprafa\xc8\x9ba poroas\xc4\x83 \xc8\x99i textilele nu sunt eficiente \xc3\xaen \xc3\xaenl\xc4\x83turarea tuturor urmelor de mercur, fiind indicat\xc4\x83 debarasarea acestora \xc3\xaen urma expunerii cu mercur.\n_START_SECTION_\nCompu\xc8\x99i anorganici cu mercur\n_START_PARAGRAPH_\nMercurul este \xc3\xaent\xc3\xa2lnit ca \xc8\x99i compus anorganic \xc3\xaen substan\xc8\x9be precum s\xc4\x83rurile, de exemplu clorura de mercur (II); aceste s\xc4\x83ruri afecteaz\xc4\x83 sistemul gastrointestinal \xc8\x99i rinichii, cauz\xc3\xa2nd distrugerea \xc8\x9besutului renal. Cu toate acestea, deoarece nu pot p\xc4\x83trunde u\xc8\x99or dincolo de bariera s\xc3\xa2nge-creier, mercurul poate cauza pu\xc8\x9bine daune neurologice f\xc4\x83r\xc4\x83 expunere continu\xc4\x83. Cele dou\xc4\x83 st\xc4\x83ri de oxidare ale mercurului formeaz\xc4\x83 s\xc4\x83rurile mercuroase (I) sau mercurice (Hg\xe2\x82\x82\xc2\xb2\xe2\x81\xba \xc8\x99i Hg\xc2\xb2\xe2\x81\xba). Mercurul (II) \xc3\xaen aceste s\xc4\x83ruri este cu mult mai toxic dec\xc3\xa2t mercurul (I) datorit\xc4\x83 solubilit\xc4\x83\xc8\x9bii lor mai mari; datorita acestei propriet\xc4\x83\xc8\x9bi, sunt mult mai u\xc8\x99or absorbite \xc3\xaen tractul gastrointestinal.\n_START_SECTION_\nCianur\xc4\x83 de mercur\n_START_PARAGRAPH_\nCianura de mercur (cunoscut\xc4\x83 \xc8\x99i ca cianur\xc4\x83 mercuric\xc4\x83) Hg(CN)\xe2\x82\x82, este un compus mercuric toxic; ingestia sa provoac\xc4\x83 deopotriva otr\xc4\x83virea cu mercur \xc8\x99i cu cianur\xc4\x83. Hg(CN)\xe2\x82\x82 poate p\xc4\x83trunde \xc3\xaen interiorul corpului prin inhalare, ingestie sau prin absorb\xc8\x9bie cutanat\xc4\x83. Inhalarea cianurii mercurice irit\xc4\x83 g\xc3\xa2tul \xc8\x99i pasajele aeriene. \xc3\x8enc\xc4\x83lzirea sau contactul Hg(CN)\xe2\x82\x82 cu acidul sau suspensie acid\xc4\x83, elibereaz\xc4\x83 vapori toxici de mercur \xc8\x99i cianur\xc4\x83 care pot cauza bron\xc8\x99ita cu tuse \xc8\x99i flegm\xc4\x83 \xc8\x99i/sau iritarea \xc8\x9besutului pulmonar. Contactul cu ochii pot cauza arsuri \xc8\x99i pete maronii, iar expunerea pe termen lung pot afecta vederea periferic\xc4\x83; contactul cu pielea poate cauza alergii, irita\xc8\x9bii \xc8\x99i culoarea gri a pielii._NEWLINE_Expunerea cronic\xc4\x83 la urmele de compus pot duce la acumularea mercurului \xc3\xaen corp de-a lungul timpului; ar fi nevoie de luni sau de ani pentru eliminarea mercurului \xc3\xaen exces din corp. Supraexpunerea la cianur\xc4\x83 mercuric\xc4\x83 poate conduce la distrugerea \xc8\x9besutului renal \xc8\x99i/sau otr\xc4\x83vire cu mercur, conduc\xc3\xa2nd la iritabilitate, gingii iritate, secre\xc8\x9bie intens\xc4\x83 de saliv\xc4\x83, gust metalic, pierderea apetitului, pierderea memoriei, schimb\xc4\x83ri de personalitate \xc8\x99i distrugerea \xc8\x9besutului nervos. Expunerea la doze mari poate fi fatal\xc4\x83, exist\xc3\xa2nd posibilitatea decesului subit._NEWLINE_Abilitatea cianurii mercurice de a cauza probleme reproductive nu a fost testat\xc4\x83; cu toate c\xc4\x83 compu\xc8\x99ii inorganici ai mercurului nu au ar\xc4\x83tat s\xc4\x83 aib\xc4\x83 efecte teratogene, ace\xc8\x99tia trebuie manipula\xc8\x9bi cu grija, fiind cunoscu\xc8\x9bi s\xc4\x83 afecteze dezvoltarea embrionar\xc4\x83 \xc8\x99i s\xc4\x83 scad\xc4\x83 fertilitatea._NEWLINE_Conform unui studiu, dou\xc4\x83 persoane au prezentat simptome ale otr\xc4\x83virii cu cianur\xc4\x83 \xc3\xaen c\xc3\xa2teva ore de la ingestia cianurii mercurice sau oxicianura de mercur, Hg(CN)\xe2\x82\x82\xe2\x80\xa2HgO, \xc3\xaen \xc3\xaencercarea lor de a se sinucide. Toxicitatea Hg(CN)\xe2\x82\x82 este atribuit\xc4\x83 aproape exclusiv otr\xc4\x83virii cu mercur; cu toate acestea, pacientul care ingerase oxicianur\xc4\x83 de mercur decedase dup\xc4\x83 cinci ore din cauza otr\xc4\x83virii cu cianur\xc4\x83, \xc3\xaenainte ca orice simptom al otr\xc4\x83virii cu mercur s\xc4\x83 fie observate. Pacientul care ingerase Hg(CN)\xe2\x82\x82 ar\xc4\x83tase ini\xc8\x9bial simptome ale otr\xc4\x83virii acute cu cianur\xc4\x83, care au fost controlate, iar ulterior ar\xc4\x83tase semne ale otr\xc4\x83virii cu mercur \xc3\xaenainte s\xc4\x83-\xc8\x99i revin\xc4\x83.  Gradul \xc3\xaen care otr\xc4\x83virea cu cianur\xc4\x83 are loc este crezut a fi corelat\xc4\x83 fie cu ionii de cianur\xc4\x83 elibera\xc8\x9bi \xc3\xaen stomac, care depinde de cantitatea ingerat\xc4\x83, aciditatea gastric\xc4\x83 \xc8\x99i volumul con\xc8\x9binutului gastric. Deoarece moleculele de Hg(CN)\xe2\x82\x82 r\xc4\x83m\xc3\xa2n nedisociate \xc3\xaen apa pur\xc4\x83 \xc8\x99i \xc3\xaen solu\xc8\x9biile bazice, disocierea va cre\xc8\x99te cu c\xc3\xa2t aciditatea va fi mai mare; o aciditate gastric\xc4\x83 mare va ajuta astfel ca ionii de cianur\xc4\x83 s\xc4\x83 devin\xc4\x83 mult mai bioviabili, cresc\xc3\xa2nd posibilitatea otr\xc4\x83virii cu cianur\xc4\x83._NEWLINE_Cianura de mercur a fost utilizat\xc4\x83 \xc3\xaen dou\xc4\x83 crime, petrecute \xc3\xaen New York \xc3\xaen anul 1898. Autorul crimelor, Roland B. Molineux, trimise medicamente otr\xc4\x83vite victimelor sale prin intermediul serviciilor aeriene po\xc8\x99tale americane; prima sa victim\xc4\x83, Henry Barnett, a decedat \xc3\xaen urma intoxica\xc8\x9biei cu mercur la 12 zile de la ingestie, iar cea de-a doua victima, Catherine Adams, decedase din cauza otr\xc4\x83virii cu cianur\xc4\x83 la 30 de minute de la ingestia otr\xc4\x83vii. Precum \xc3\xaen cazurile de suicid, diferen\xc8\x9bele dintre cele dou\xc4\x83 cazuri pot fi atribuite diferen\xc8\x9belor de aciditate a solu\xc8\x9biilor ce con\xc8\x9bineau otr\xc4\x83vurile sau diferen\xc8\x9ba de aciditate stomacal\xc4\x83._NEWLINE_Medicamentul n-acetilpenicilamin\xc4\x83 era utilizat pentru a trata otr\xc4\x83virea cu mercur, \xc3\xaens\xc4\x83 cu succes limitat.\n_START_SECTION_\nFulminat de mercur\n_START_PARAGRAPH_\nFulminatul de mercur (Hg(CNO)\xe2\x82\x82) este o sare de culoare alb\xc4\x83, deosebit de instabil\xc4\x83 la \xc8\x99ocuri sau \xc3\xaenc\xc4\x83lzire motiv pentru care este utilizat\xc4\x83 ca explozibil primar (declan\xc8\x99eaz\xc4\x83 explozia altor explozibili mai stabili). \xc3\x8en urma contactului cu aceast\xc4\x83 substan\xc8\x9b\xc4\x83, poate ap\xc4\x83rea dermatita \xc8\x99i conjunctivita._NEWLINE_Efectele acute ale intoxic\xc4\x83rii cu fulminat de mercur includ iritarea mucoaselor, precum \xc8\x99i manifest\xc4\x83rile obi\xc8\x99nuite ale intoxic\xc4\x83rii cu mercur; cea mai comun\xc4\x83 manifestare cronic\xc4\x83 este dermatita rezultat\xc4\x83 \xc3\xaen urma sintetiz\xc4\x83rii, datorata expunerii la acest praf \xc3\xaen timpul confec\xc8\x9bion\xc4\x83rii explozibililor, iar dermatita afecteaz\xc4\x83 fa\xc8\x9ba \xc8\x99i suprafa\xc8\x9ba anterioar\xc4\x83 a bra\xc8\x9belor.\n_START_SECTION_\nCompu\xc8\x99i organo-mercurici\n_START_PARAGRAPH_\nCompu\xc8\x99ii mercurici tind s\xc4\x83 fie mult mai toxici dec\xc3\xa2t forma elementar\xc4\x83, iar formele organice sunt extrem de toxice, fiind implicate \xc3\xaen distrugerea renal\xc4\x83 \xc8\x99i cerebral\xc4\x83. Cel mai periculos compus mercuric, dimetilmercurul, este at\xc3\xa2t de toxic, \xc3\xaenc\xc3\xa2t chiar \xc8\x99i c\xc3\xa2\xc8\x9biva microlitri  picura\xc8\x9bi pe piele sau chiar pe o m\xc4\x83nu\xc8\x99\xc4\x83 din latex pot cauza decesul, precum \xc3\xaen cazul lui Karen Wetterhahn._NEWLINE_\xc3\x8en 1997, dr. Karen Wetterhahn, cercet\xc4\x83tor la Colegiul Dartmouth, intrase \xc3\xaen contact \xc3\xaen mod accidental cu o singura pic\xc4\x83tur\xc4\x83 de dietilmercur ce \xc3\xaei c\xc4\x83zuse pe m\xc3\xa2n\xc4\x83. Deoarece purta m\xc4\x83nu\xc8\x99i de latex, nu s-a \xc3\xaengrijorat, \xc3\xaens\xc4\x83 dup\xc4\x83 doar 5 luni de zile \xc3\xaencepuse s\xc4\x83 fie incoerent\xc4\x83 \xc8\x99i s\xc4\x83 se loveasc\xc4\x83 de pere\xc8\x9bi; doctorii nu au putut sa-i dea un diagnostic dec\xc3\xa2t \xc3\xaen momentul c\xc3\xa2nd aceasta le men\xc8\x9bionase despre pic\xc4\x83tura de mercur, iar dup\xc4\x83 c\xc3\xa2teva luni a decedat.\n_START_SECTION_\nMetilmercur\n_START_PARAGRAPH_\nMetilmercurul (MeHg) este principala surs\xc4\x83 de mercur organic pentru toate organismele; datorit\xc4\x83 bioacumul\xc4\x83rii, p\xc4\x83trunde \xc3\xaen re\xc8\x9beaua trofic\xc4\x83, rezult\xc3\xa2nd astfel concentra\xc8\x9bii \xc3\xaenalte \xc3\xaent\xc3\xa2lnite printre unele specii. Pe\xc8\x99tii precum tonul sau pe\xc8\x99tele spad\xc4\x83 sunt, de regul\xc4\x83, un motiv de \xc3\xaengrijorare mai mare dec\xc3\xa2t alte specii mai mici. FDA \xc8\x99i Agen\xc8\x9bia de Protec\xc8\x9bie a Mediului din Statele Unite au sf\xc4\x83tuit femeile \xc3\xaens\xc4\x83rcinate, precum \xc8\x99i copiii s\xc4\x83 evite complet pe\xc8\x99tele spad\xc4\x83, rechinul, macroul \xc8\x99i malacantidul din Golful Mexic, \xc8\x99i s\xc4\x83 \xc3\xae\xc8\x99i limiteze consumul de ton alb la 170 g pe s\xc4\x83pt\xc4\x83m\xc3\xa2n\xc4\x83, iar pentru ceilal\xc8\x9bi pe\xc8\x99ti \xc8\x99i meduze nu mai mult de 340 g pe s\xc4\x83pt\xc4\x83m\xc3\xa2n\xc4\x83. \xc3\x8entr-un studiu din 2006, condus de Dr. Dariush Mozaffarian si Dr. Eric B. Rimm, alocat riscurilor \xc8\x99i beneficiilor consumului de pe\xc8\x99te, beneficiile consumului a 2 por\xc8\x9bii de pe\xc8\x99te pe s\xc4\x83pt\xc4\x83m\xc3\xa2n\xc4\x83 dep\xc4\x83\xc8\x99eau riscurile, chiar \xc8\x99i pentru femeile tinere gravide, iar evitarea consumului de pe\xc8\x99te ar conduce semnificativ la decese datorate bolilor coronariene de inim\xc4\x83 \xc8\x99i subdezvoltare neuronal\xc4\x83 la copii._NEWLINE_Perioada desf\xc4\x83\xc8\x99urat\xc4\x83 de la expunere p\xc3\xa2n\xc4\x83 la dezvoltarea simptomelor este lung\xc4\x83; cea mai lung\xc4\x83 perioad\xc4\x83 latent\xc4\x83 este de cinci luni dup\xc4\x83 o singura expunere, \xc3\xaen cazul Dartmouth, \xc3\xaen timp ce alte cazuri variaz\xc4\x83 de la s\xc4\x83pt\xc4\x83m\xc3\xa2ni la luni. Nu s-a furnizat nici o explica\xc8\x9bie pentru aceast\xc4\x83 laten\xc8\x9b\xc4\x83 \xc3\xaendelungat\xc4\x83. Atunci c\xc3\xa2nd primul simptom este prezent, de regul\xc4\x83 parestezia, acesta va fi urmat de altele mult mai severe, uneori culmin\xc3\xa2nd cu coma \xc8\x99i decesul. Caracterul \xc8\x99i amploarea intoxica\xc8\x9biei cu mercur depind de factori precum doza administrat\xc4\x83, forma chimic\xc4\x83 a mercurului sau a compusului mercuric, durata \xc8\x99i ruta administr\xc4\x83rii.\n_START_SECTION_\nEtilmercur\n_START_PARAGRAPH_\nEtilmercurul (EtHg) nu prezint\xc4\x83 caracteristici studiate la fel de intens ca \xc8\x99i cele ale metilmercurului; este eliminat din s\xc3\xa2nge mult mai rapid, av\xc3\xa2nd un timp de \xc3\xaenjum\xc4\x83t\xc4\x83\xc8\x9bire de la 7 la 10 zile, \xc8\x99i este metabolizat mai rapid dec\xc3\xa2t metilmercurul.  Se presupune c\xc4\x83 nu prezint\xc4\x83 abilitatea metilmercurului de a dep\xc4\x83\xc8\x99i bariera s\xc3\xa2nge-creier printr-un transportor, \xc3\xaens\xc4\x83 se bazeaz\xc4\x83 pe difuzie pentru a p\xc4\x83trunde \xc3\xaen \xc8\x9besutul nervos. Sistemul nervos afectat de intoxica\xc8\x9bia cu aceast\xc4\x83 substan\xc8\x9b\xc4\x83 prezint\xc4\x83 acelea\xc8\x99i simptome ca \xc8\x99i intoxica\xc8\x9bia cu metilmercur, ad\xc4\x83ug\xc3\xa2ndu-se semne ale lez\xc4\x83rii \xc8\x9besutului renal, precum proteinuria._NEWLINE_Intoxicarea cu etilmercur cauzeaz\xc4\x83 st\xc4\x83ri de grea\xc8\x9b\xc4\x83, vom\xc4\x83, diaree \xc8\x99i dureri abdominale. Sindromul clinic al etilmercurului \xc8\x99i metilmercurului este diferit. Pacien\xc8\x9bii expu\xc8\x99i la etilmercur au manifestat polidipsie, poliurie, proteinurie, dureri abdominale, prurit, iar palmele \xc8\x99i organele genitale sunt predispuse la dermatite exfoliante. Cu toate c\xc4\x83 pacien\xc8\x9bii au dat dovada de incoeren\xc8\x9b\xc4\x83 \xc3\xaen exprimare \xc8\x99i ataxie, starea mental\xc4\x83 a pacien\xc8\x9bilor nu a fost afectat\xc4\x83 \xc3\xaen cazul acestor pacien\xc8\x9bi.\n_START_SECTION_\nAlte surse\n_START_PARAGRAPH_\nFenilmercurul este un compus mai putin toxic dec\xc3\xa2t metilmercurul, fiind mai putin volatil, traverseaz\xc4\x83 bariera placentar\xc4\x83 \xc8\x99i cea dintre s\xc3\xa2nge \xc8\x99i creier (mai lent) \xc8\x99i este excretat\xc4\x83 mai rapid; este metabolizat \xc3\xaen mercur inorganic, iar modelul s\xc4\x83u de toxicitate este intermediarul \xc3\xaentre alchil \xc8\x99i mercurul inorganic._NEWLINE_Alte surse de mercur organic includ acetatul de fenilmercuric \xc8\x99i azotatul de fenilmercuric; acestea au fost utilizate \xc3\xaen vopselele pe baza de latex pentru propriet\xc4\x83\xc8\x9bile lor anti-mucegai, \xc3\xaens\xc4\x83 au fost \xc3\xaenl\xc4\x83turate \xc3\xaen 1990 datorit\xc4\x83 cazurilor de toxicitate \xc3\xaent\xc3\xa2lnite.\n_START_SECTION_\nLa nivel interna\xc8\x9bional\n_START_PARAGRAPH_\n\xc3\x8en cadrul Conven\xc8\x9biei de la Minamata privind mercurul, organizat\xc4\x83 de c\xc4\x83tre Programul Ecologic al Na\xc8\x9biunilor Unite (United Nations Environment Program sau UNEP), 140 de \xc8\x9b\xc4\x83ri s-au angajat s\xc4\x83 \xc3\xaenceteze emisiile de mercur. Conven\xc8\x9bia a fost semnat\xc4\x83 la data de 10 octombrie 2013.\n_START_SECTION_\nStatele Unite ale Americii\n_START_PARAGRAPH_\n\xc3\x8en Statele Unite, Agentia de Protectie a Mediului este desemnat\xc4\x83 s\xc4\x83 controleze contamin\xc4\x83rile cu mercur. Exist\xc4\x83 c\xc3\xa2teva legi care confer\xc4\x83 aceast\xc4\x83 autoritate, precum Clean Air Act, Clean Water Act, Resource Conservation and Recovery Act \xc8\x99i  Safe Drinking Water Act. \xc3\x8en completare, legea Mercury-Containing and Rechargeable Battery Management Act, a fost aprobat\xc4\x83 \xc3\xaen 1996, elimin\xc4\x83 mercurul din con\xc8\x9binutul bateriilor \xc8\x99i propune modalit\xc4\x83\xc8\x9bi eficiente \xc8\x99i cu costuri reduse de a debarasa numeroase tipuri de baterii uzate. America de Nord a contribuit cu aproximativ 11% la emisiile antropogenice de mercur in 1995._NEWLINE_Legea Clean Air Act din Statele Unite, aprobat\xc4\x83 \xc3\xaen 1990, plaseaz\xc4\x83 mercurul pe lista poluan\xc8\x9bilor toxici care trebuie manipula\xc8\x9bi la cel mai \xc3\xaenalt nivel posibil. Prin aceasta, ramurile industriale care deversau cantit\xc4\x83\xc8\x9bi mari de mercur au fost de acord s\xc4\x83 se instaleze tehnologii de control de calitate \xc3\xaenalt\xc4\x83 (Maximum Achievable Control Technologies-MACT). \xc3\x8en martie 2005, Agentia de Protectie a Mediului au reglementat controlul uzinelor ca si surse, instaur\xc3\xa2nd un sistem national de comert al emisiilor. P\xc3\xa2n\xc4\x83 \xc3\xaen noiembrie 2006, statele trebuiau sa aplice controale stricte, \xc3\xaens\xc4\x83 dup\xc4\x83 c\xc3\xa2teva confrunt\xc4\x83ri legale cu unele state, reglement\xc4\x83rile au fost comb\xc4\x83tute de c\xc3\xa2teva procese federale pe 8 februarie 2008. Regula s-a dovedit a fi ineficient\xc4\x83 pentru protec\xc8\x9bia persoanelor care tr\xc4\x83iesc l\xc3\xa2ng\xc4\x83 uzinele bazate pe combustibil fosil, conform rezultatelor negative documentate intr-un studiu f\xc4\x83cut de Agen\xc8\x9bia de Protec\xc8\x9bie a Mediului \xc3\xaen 1998._NEWLINE_Agentia de Protec\xc8\x9bie a Mediului anun\xc8\x9base noi reglement\xc4\x83ri pentru uzinele alimentate cu combustibil fosil la data de 22 decembrie 2011.  Cuptoarele din ciment care ardeau deseurile cu risc sunt manipulate la standarde mai joase dec\xc3\xa2t incineratoarele standard pentru aceste materiale cu risc in Statele Unite, fiind astfel o surs\xc4\x83 dispropor\xc8\x9bionat\xc4\x83 de poluant cu mercur.\n_START_SECTION_\nUniunea European\xc4\x83\n_START_PARAGRAPH_\n\xc3\x8en Uniunea European\xc4\x83, directiva pentru Restric\xc8\x9bia Uzului anumitor substan\xc8\x9be cu risc de hazard in echipamentul electric \xc8\x99i electronic (vezi RoHS) interzice utilizarea mercurului in compozitia unelor produse electrice si electronice, limitand cantitatea de mercur in cadrul altor produse la mai putin de 1000 ppm. Sunt anumite restrictii privind concentrarea de mercur in cadrul ambalajelor (limita este de 100 ppm pentru mercur, plumb, crom hexavalent si cadmiu) si bateriilor (limita este de 5 ppm). In iulie 2007, Uniunea Europeana a interzis de asemenea utilizarea mercurului in dispozitive non-electrice de masurare, precum termometrele si barometrele. Actul de interzicere al mercurului se aplica doar in cadrul dispozitivelor noi, continand scutiri pentru sectorul de sanatate si acorda o perioada de gratie de 2 ani fabricantilor de barometre.\n_START_SECTION_\nNorvegia\n_START_PARAGRAPH_\nNorvegia a interzis total utilizarea mercurului \xc3\xaen fabricarea \xc8\x99i importul/exportul produselor mercurice, \xc3\xaencep\xc3\xa2nd cu 1 ianuarie 2008. \xc3\x8en 2002, c\xc3\xa2teva lacuri din Norvegia s-au dovedit a fi afectate de poluarea cu mercur, cu un exces de 1\xc2\xa0\xc2\xb5g/g de mercur \xc3\xaen sedimentele acestora._NEWLINE_\xc3\x8en 2008, Ministrul Dezvoltarii Mediului Erik Solheim declarase: \xe2\x80\x9cMercurul este unul dintre cele mai periculoase substan\xc8\x9be toxice pentru mediu. Exist\xc4\x83  materiale alternative pentru mercur, a\xc8\x99adar este potrivit s\xc4\x83 se aplice aceast\xc4\x83 restric\xc8\x9bie\xe2\x80\x9d.\n_START_SECTION_\nSuedia\n_START_PARAGRAPH_\nProdusele care prezentau con\xc8\x9binut mercuric au fost interzise \xc3\xaen Suedia \xc3\xaen anul 2009.'